4. การประกอบธุรกิจของแต่ละสายผลิตภัณฑ์

4.1 การประกอบธุรกิจของบริษัท

  4.1.1 ลักษณะผลิตภัณฑ์หรือบริการ

  ลักษณะผลิตภัณฑ์หรือบริการของบริษัท แบ่งออกเป็น 2 ลักษณะ ดังนี้

  4.1.1.1 ผลิตและจำหน่ายบรรจุภัณฑ์พลาสติก

บริษัทได้เริ่มดำเนินธุรกิจในอุตสาหกรรมการผลิตและจำหน่ายกระสอบพลาสติกสาน (Plastic)
ตั้งแต่ปี 2534 จนถึงปัจจุบัน กลุ่มลูกค้าของบริษัทมีอยู่ในหลากหลายอุตสาหกรรม ประกอบด้วย
ข้าวสาร,อาหารสัตว์,แป้ง,ปุ๋ย,น้ำตาล,เคมีภัณฑ์,น้ำแข็ง, เป็นต้น ซึ่งจุดเด่นของผลิตภัณฑ์ของบริษัท
คือ เส้นทอขนาด12*12 เส้นต่อ ตรน. ที่มีความเรียบและมีความแข็งแรงทนทานต่อการนำไปใช้งาน
รวมถึงความสวยงามในการพิมพ์ตราสินค้าเพื่อสร้างภาพลักษณ์ที่ดีให้กับสินค้าของลูกค้าที่นำไปบรรจุอีกด้วย
โดยปัจจุบันสามารถแบ่งประเภทผลิตภัณฑ์กระสอบพลาสติกสานที่บริษัทผลิตและจำหน่ายได้เป็น 2
ประเภทหลัก ดังนี้

-   กระสอบพิมพ์เฟล็กโซ่ (Flexo Printing)

เป็นการพิมพ์โดยใช้เทคโนโลยีแบบ Flexo คือ ใช้บล๊อกยางผ่านสีและกดลายลงบนกระสอบ
ได้เป็นงานพิมพ์แบบ 2 มิติ ที่เห็นตามท้องตลาดทั่วไปในตลาดระดับกลางและระดับล่าง
ซึ่งอาจจะมีการเคลือบหรือสวมถุงรองใน(PE)เพื่อป้องกันความชื้น
ตามคุณลักษณะของสินค้าที่ลูกค้านำไปบรรจุ

-   กระสอบเคลือบกราเวียร์(Gravure Printing)

การพิมพ์ด้วยเทคโนโลยีแบบ Gravure ลงบนแผ่นฟิล์ม แล้วนำมาเคลือบลงบนกระสอบ
ได้เป็นงานพิมพ์แบบ 3 มิติ ที่ให้ภาพเหมือนจริงหรือมีการใช้ Graphic design
ได้ตามความต้องการ เหมาะสำหรับกลุ่มลูกค้าที่ต้องการภาพลักษณ์ทางการตลาด
ในตลาดระดับบนหรือ ระดับ Premium

  []

  4.1.1.2 ธุรกิจพัฒนาอสังหาริมทรัพย์

บริษัทดำเนินธุรกิจพัฒนานิคมอุตสาหกรรมและพัฒนาอสังหาริมทรัพย์ผ่านบริษัทร่วมซึ่งดำเนินธุรกิจด้านพัฒนาอสังหาริมทรัพย์ในรูปแบบเขต
ส่งเสริมอุตสาหกรรมนวนคร พร้อมระบบสาธารณูปโภคอย่างครบถ้วน โครงการตั้งอยู่กิโลเมตรที่ 46
ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี ในพื้นที่ประมาณ 6,135 ไร่
แบ่งพื้นที่ในโครงการเป็นพื้นที่เขตอุตสาหกรรม เขตที่อยู่อาศัย เขตพาณิชยกรรมและเขตปลอดอากร
สำหรับเขตพื้นที่อุตสาหกรรมนวนครได้จัดสรรพื้นที่
ทางด้านทิศเหนือของโครงการเดิมเพื่อพัฒนาเป็นพื้นที่สำหรับธุรกิจอุตสาหกรรมขนาดกลางและขนาดย่อม
ปัจจุบันบริษัทถือหุ้นในอัตราร้อยละ 23.60 ของทุนจดทะเบียนชำระแล้ว
นอกจากนี้ยังได้ขยายการลงทุนใหม่ไปยังนิคมอุตสาหกรรม อำเภอสูงเนิน จังหวัดนครราชสีมา
ซึ่งอยู่ในพื้นที่ได้รับการส่งเสริมการลงทุน (เขต 3) ที่จะได้รับการส่งเสริมการลงทุนจาก BOI
โดยมีพื้นที่โครงการประมาณ 2,000 ไร่ ถือเป็นนิคมที่ทันสมัยที่สุดในเขตตะวันออกเฉียงเหนือ

4.1.2 การดำเนินงานด้านการตลาดและการขายในปี 2554

ยอดขายของบริษัทในปี 2554 มีปริมาณเพิ่มขึ้นอย่างต่อเนื่องในเดือนมกราคม ถึงเดือนธันวาคม
และยังคงมุ่งเน้นในการเพิ่มสัดส่วนสินค้าที่มี Value Added ซึ่งมีมูลค่าสูงได้อย่างต่อเนื่อง
ซึ่งสรุปสาระสำคัญได้ดังนี้

4.1.2.1 สัดส่วนการขายสินค้าแยกตามกลุ่มลูกค้า

[]

ยอดขายแยกตามกลุ่มลูกค้าปี 54 (ตัน)

กลุ่มลูกค้าที่มีขนาดใหญ่ 3 อันดับแรกของบริษัท ได้แก่ กลุ่มข้าว กลุ่มปุ๋ย และกลุ่มอาหารสัตว์
ตามลำดับ ซึ่งจากการกระจายสัดส่วนการขายไปยังกลุ่มลูกค้าต่างๆ ในปริมาณสัดส่วนที่เหมาะสม
ทำให้บริษัทไม่มีความเสี่ยงจากฤดูกาลของสินค้าในกลุ่มต่างๆ (Seasonal)

  1.2.2 สัดส่วนการขายสินค้าแยกตามประเภทผลิตภัณฑ์

[]

จากนโยบายของบริษัทที่มุ่งเน้นการขายสินค้าที่มี Value Added ในบริษัทที่มากขึ้นนั้นจะเห็นได้ว่า
สินค้าที่เป็น Normal Product อย่างกระสอบไม่พิมพ์มีปริมาณที่ลดลงอย่างเห็นได้ชัดจาก 346.90
ตัน เป็น 95.68 ตัน และสินค้า Value Added ที่มีมูลค่าสูงอย่างกระสอบพิมพ์ Flexo เคลือบ
มีปริมาณสูงขึ้นจากปี 2553 เล็กน้อย จาก 423 ตัน เป็น 455.52 ตัน

การเปลี่ยนแปลงด้านการขายในปี 2554 ที่เป็นนัยสำคัญอย่างเห็นได้ชัด คือ กระสอบเคลือบ
Gravure ที่มีปริมาณเพิ่มขึ้นจาก 59.49 ตัน เป็น 356.62 ตัน หรือคิดเป็นการเติบโตถึง 5 เท่า
จากปี 2553 ซึ่งบริษัทมีความมั่นใจที่จะเพิ่มยอดขายสินค้า Premium
ที่มีมูลค่าสูงให้เติบโตอย่างต่อเนื่องในปี 2555

แผนการดำเนินธุรกิจและการตลาดปี 2555

-   วิสัยทัศน์ (Vision) พันธกิจ (Mission) และเป้าหมาย (Goal) ของบริษัท

ในปี 2555 เป็นต้นไป บริษัทมีวิสัยทัศน์ที่จะเป็นผู้นำทางด้านบรรจุภัณฑ์ (Packaging)
ทั้งการออกแบบผลิตภัณฑ์ให้เหมาะสมตามความต้องการของลูกค้า และในด้านคุณภาพและบริการ
ซึ่งไม่ได้เน้นหนักแต่เพียงผลิตภัณฑ์กระสอบพลาสติกเท่านั้น
แต่ยังรวมถึงการขยายสายผลิตภัณฑ์ไปสู่บรรจุภัณฑ์อื่นๆ โดยยึดมั่นในนโยบาย การผลิตสินค้าที่มีคุณภาพ
ตรงเวลา และราคายุติธรรม นอกจากนั้นบริษัทได้มีการปรับเปลี่ยน Business Model ขึ้นใหม่
โดยให้ฝ่ายการตลาดเป็นผู้นำในการขาย
ซึ่งส่งผลในด้านการตอบสนองความต้องการของลุกค้ามากยิ่งขึ้น

จากการปรับเปลี่ยนกลยุทธ์ทางการตลาด บริษัทมีเป้าหมายที่จะเพิ่มยอดขายในปี 2555
ให้เติบโตขึ้นจากปีที่แล้วไม่น้อยกว่า 50% ซึ่งรายได้ของบริษัทมาจากการขายสินค้าที่ผลิตเอง
และจากการขายสินค้าบรรจุภัณฑ์อื่นๆที่ว่าจ้างพันธมิตรทางธุรกิจ (Partnership)
เป็นผู้ผลิตให้อีกทางหนึ่ง

การดำเนินงานของบริษัทในช่วงที่ผ่านมา
ฝ่ายการตลาดและฝ่ายขายจะทำงานควบคู่กันไปโดยให้ความสำคัญกับปริมาณการขายเป็นหลัก
เนื่องจากในอดีตผู้ผลิตยังคงมีน้อยราย
ผู้บริโภคหรือลูกค้าจึงมีทางเลือกไม่มากนักและจำเป็นต้องใช้สินค้าตามที่ผู้ผลิตเป็นคนกำหนดให้เท่านั้น
แต่ปัจจุบันผู้ผลิตมีจำนวนมาก การแข่งขันเริ่มทวีความรุนแรง
และมุ่งเน้นการตอบสนองความต้องการของผู้บริโภคมากยิ่งขึ้น
ประกอบกับเทคโนโลยีที่มีการพัฒนาอย่างรวดเร็ว ส่งผลให้เกิดผลิตภัณฑ์ใหม่ๆอยู่ตลอดเวลา

อย่างไรก็ตามธุรกิจบรรจุภัณฑ์กระสอบพลาสติกสานเริ่มเข้าอยู่ในช่วงอิ่มตัว (Maturity)
อีกทั้งยังมีความเสี่ยงด้านสินค้าทดแทนอื่นๆเนื่องจากทิศทางของผู้บริโภคเริ่มหันมาให้ความสำคัญกับการรักษาสิ่งแวดล้อมและประหยัดพลังงานมากขึ้นทุกวัน
โดยจะเห็นได้จากหลายบริษัทเริ่มมีการใช้ Bio Plastic
ที่ย่อยสลายได้หรือมีการลดสัดส่วนการใช้พลาสติกให้น้อยลง ทางบริษัทจึงมีแนวคิดที่จะ Diversify
ธุรกิจไปสู่บรรจุภัณฑ์ประเภทอื่นๆเพื่อกระจายความเสี่ยงในการลงทุน

โครงการก่อสร้างโรงงานใหม่ในเฟสที่ 3
จึงเป็นโอกาสอันดีที่บริษัทมีความยืดหยุ่นในการพิจารณาขยายสายการผลิตไปสู่ผลิตภัณฑ์ประเภทอื่น
ซึ่งการตัดสินใจลงทุนในธุรกิจใหม่นั้นย่อมมีความเสี่ยง
หากมิได้วิเคราะห์ความเป็นไปได้ของผลิตภัณฑ์ที่จะตอบสนองความต้องการในอนาคต
นอกจากนั้นการลงทุนสายการผลิตสำหรับผลิตภัณฑ์ใหม่
โดยที่บริษัทยังไม่มีฐานลูกค้ารองรับกำลังการผลิตจะส่งผลให้บริษัทต้องแบกรับภาระต้นทุนที่สูงมากในช่วงแรกของการดำเนินการ
ประกอบกับธุรกิจหลัก คือ กระสอบพลาสติก ก็ยังอยู่ในช่วงปรับปรุงประสิทธิภาพให้ดียิ่งขึ้น
หากบริษัทดำเนินโครงการสองส่วนไปพร้อมกัน
ย่อมจะนำมาซึ่งความเสี่ยงและภาระทางการเงินที่เพิ่มขึ้น

ดังนั้นการปรับเปลี่ยน Business Model ในปี 2555
บริษัทจะแยกฝ่ายการตลาดออกมาอย่างชัดเจน และทำหน้าที่เป็น “Provider” คือ
เป็นผู้จัดหาผลิตภัณฑ์ที่ตรงตามความต้องการของลูกค้า แทนที่จะทำหน้าที่เป็นเพียงแค่
“Manufacture” เหมือนที่ผ่านมาซึ่งหน้าที่ของฝ่ายการตลาด คือ การกำหนดทิศทาง
(Direction) การขาย และการหาพันธมิตรร่วม (Partnership)
ที่มีศักยภาพเพื่อผลิตสินค้าให้กับบริษัท

ความหมายของการทำหน้าที่เป็น “Provider” หมายถึง
บริษัทจะดำเนินการขายสินค้าบรรจุภัณฑ์หลากหลายประเภทไม่เพียงเฉพาะกระสอบพลาสติกเท่านั้น
แต่รวมถึงถุงพลาสติก (PE) , ถุงกระดาษ, กระสอบจัมโบ้ และ Flexible Packaging อื่นๆ
โดยว่าจ้างพันธมิตร (Partnership) เป็นผู้ผลิตให้หรือเรียกได้ว่าเป็น “One Step Service”
ให้กับลูกค้า
ซึ่งโดยทั่วไปกลุ่มลูกค้าปัจจุบันของบริษัทก็มีการใช้บรรจุภัณฑ์อื่นๆนอกเหนือจากการใช้กระสอบพลาสติกอยู่แล้ว
เช่น ในกลุ่มข้าว จะใช้กระสอบพลาสติกสำหรับบรรจุขนาด 50 กก. และมีการใช้ถุง (PE)
สำหรับบรรจุขนาด 2-5 กก. หรือมีการใช้กระสอบจัมโบ้สำหรับบรรจุขนาดอุตสาหกรรม เป็นต้น
ซึ่งข้อได้เปรียบและจุดแข็งของบริษัทที่จะดำเนินธุรกิจตาม Model ดังกล่าว คือ
ความสัมพันธ์ระหว่างลูกค้ากับบริษัทที่มีมายาวนาน และภาพลักษณ์ของบริษัทที่มีความน่าเชื่อถือกว่า
ธุรกิจ Trader ทั่วๆไป ประกอบกับเมื่อบริษัทมี Partner ที่หลากหลายทั้งด้านคุณภาพ รูปแบบ
และราคา จะสามารถตอบสนองความต้องการของลูกค้าได้อย่างไม่มีข้อจำกัด
อีกทั้งยังลดเวลาความยุ่งยากในการที่ลูกค้าจะต้องค้นหา Supplier เอง
นอกจากนั้นหากลูกค้าเป็นบริษัทระดับกลาง อำนาจต่อรองกับ Supplier
จะน้อยกว่าการที่บริษัทเป็นผู้ต่อรองเงื่อนไขต่างๆให้

Model ทางการตลาดในปี 2555

[]

ผลประโยชน์ที่ได้รับจากการดำเนินธุรกิจตาม Model ใหม่

1.  โรงงานสามารถกำหนด Positioning ที่ชัดเจน ในรูปแบบของ Spec ผืนผ้า / เส้นเทป /
    การพิมพ์ / จำนวนการสั่งซื้อต่อครั้ง
    และรับผลิตเองเฉพาะรายการที่สามารถทำได้ประสิทธิภาพและประสิทธิผลสูงสุด
    ซึ่งจะส่งผลให้มีผลผลิตมากขึ้น , จำนวนครั้งในการ Set upลดลง , ต้นทุนการผลิตลดลง
    และมีกระบวนการจัดการที่ง่ายขึ้น

2.  สามารถตอบสนองความต้องการของลูกค้าได้อย่างไม่มีข้อจำกัด ไม่ว่าจะเป็นคุณภาพ ราคา
    รูปแบบ กำหนดส่งมอบ

3.  เป็นการลดความเสี่ยงในการลงทุนสายการผลิตใหม่
    กรณีที่ตลาดไม่ใหญ่พอที่จะทำกำไรเมื่อเทียบกับมูลค่าการลงทุน

4.  เป็นการทดลองตลาดในช่วงแรก (Test Market) เพื่อศึกษาลักษณะความต้องการของลูกค้า
    ราคาตลาด โครงสร้างต้นทุน รูปแบบการแข่งขัน เทคโนโลยีการผลิตฯ
    เพื่อที่จะสามารถนำมาเป็นข้อมูลในการตัดสินใจเพื่อการลงทุนได้เป็นอย่างดี

5.  สามารถเพิ่มยอดขายได้มากกว่ากำลังการผลิตที่บริษัทมี และวิเคราะห์ผลกำไรได้ชัดเจนยิ่งขึ้น

นอกจากการทดสอบตลาดในตลาดผู้บริโภคทั่วไปแล้ว บริษัทยังมีแนวคิดที่จะใช้จุดแข็งด้าน Location
ที่ตั้งอยู่ในนิคมอุตสาหกรรม ด้วยการติดต่อผู้ผลิตสินค้าอุปโภค-บริโภค
ที่อยู่ในนิคมอุตสาหกรรมเดียวกัน เพื่อรับการผลิตบรรจุภัณฑ์ที่บริษัทเหล่านั้นต้องการ (Supply
Chain) ซึ่งบริษัทมีข้อได้เปรียบในเรื่องความสะดวกในการจัดส่ง การสั่งซื้อ และการจัดเก็บ
Stock ให้ลูกค้า

จะเห็นได้ว่าในปี 2555
บริษัทมีทั้งโอกาสและความยืดหยุ่นที่จะพัฒนาธุรกิจให้เติบโตอย่างต่อเนื่องในอนาคต
โดยมีการพิจารณาปัจจัยทางธุรกิจทางด้านต่างๆ ด้วยความรอบคอบเพื่อลดความเสี่ยงที่จะเกิดขึ้น
บริษัทจึงมีความมั่นใจเป็นอย่างยิ่งว่าในปี 2555 จะสามารถสร้างผลประกอบการที่ดียิ่งขึ้น
มีความมั่นคง และมีการพัฒนาอย่างไม่หยุดยั้งต่อไป